7. PRACOVNÝ LIST - JEŽIŠ A ŽENA PRI STUDNI

Diecézny katechetický úrad Bratislavskej arcidiecézy

**Každodenný život s Božím slovom**

**Podnety k príprave na** **biblickú súťaž Biblia pre všetkých 2020**

Jn 4, 1-42

Keď sa Ježiš dozvedel, že farizeji počuli, ako získava a krstí viac učeníkov než Ján - hoci Ježiš sám nekrstil, ale jeho učeníci -, opustil Judeu a odišiel znova do Galiley. Pritom musel prejsť cez Samáriu. A tak prišiel do samarijského mesta menom Sychar neďaleko pozemku, ktorý dal Jakub svojmu synovi Jozefovi. Tam bola Jakubova studňa, Ježiš unavený z cesty sadol si k studni. Bolo okolo poludnia. Tu prišla po vodu istá Samaritánka. Ježiš jej povedal: „Daj sa mi napiť!“ Jeho učeníci odišli do mesta nakúpiť potravy. Samaritánka mu povedala: „Ako si môžeš ty, Žid, pýtať vodu ono mňa, Samaritánky?“ Židia sa totiž so Samaritánmi nestýkajú. Ježiš jej odpovedal: „Keby si poznala Boží dar a vedela, kto je ten, čo ti hovorí: „Daj sa mi napiť, ty by si poprosila jeho a on by ti dal živú vodu.“ Žena mu povedala: „Pane, ani vedro nemáš a studňa je hlboká. Odkiaľ máš teda živú vodu? Si azda väčší ako náš otec Jakub, ktorý nám dal túto studňu a pil z nej on sám i jeho synovia a jeho stáda?“ Ježiš jej odvetil: „Každý, kto pije túto vodu, bude znova smädný. Ale kto sa napije z vody, ktorú mu ja dám, nebude žízniť naveky. A voda, ktorú mu dám, stane sa v ňom prameňom vody prúdiacej do večného života.“ Žena mu vravela: „Pane, daj mi takej vody, aby som už nebola smädná a nemusela sem chodiť čerpať!“ Povedal jej: „Choď, zavolaj svojho muža a príď sem!“ Žena mu odpovedala: „Nemám muža.“ Ježiš jej vravel: „Správne si povedala: „Nemám muža, lebo si mala päť mužov a ten, ktorého máš teraz, nie je tvoj muž. To si povedala pravdu.“ Žena mu vravela: „Pane, vidím, že si prorok. Naši otcovia sa klaňali Bohu na tomto vrchu, a vy hovoríte, že v Jeruzaleme je miesto, kde sa treba klaňať.“ Ježiš jej povedal: „Ver mi, žena, že prichádza hodina, keď sa nebudete klaňať Otcovi ani na tomto vrchu ani v Jeruzaleme. Vy sa klaniate tomu, čo nepoznáte; my sa klaniame tomu, čo poznáme, lebo spása je zo Židov. Ale prichádza hodina, ba už je tu, keď sa praví ctitelia budú klaňať Otcovi v Duchu a pravde. Lebo sám Otec hľadá takých ctiteľov. Boh je duch a tí, čo sa mu klaňajú, musia sa mu klaňať v Duchu a pravde.“ Žena mu vravela: „Viem, že príde Mesiáš, zvaný Kristus. Až príde on, zvestuje nám všetko.“ Ježiš jej povedal: „To som ja, čo sa rozprávam s tebou.“

Vtom prišli jeho učeníci a divili sa, že sa rozpráva so ženou. Ale nik nepovedal: „Čo sa jej pýtaš?“ Alebo: „Prečo sa s ňou rozprávaš?“ Žena nechala svoj džbán, odišla do mesta a vravela ľuďom: „Poďte sa pozrieť na človeka, ktorý mi povedal všetko, čo som porobila! Nebude to Mesiáš?“ Vyšli teda z mesta a šli k nemu. Medzitým ho učeníci prosili: „Rabbi, jedz!“ On im povedal: „Ja mám jesť pokrm, ktorý vy nepoznáte.“ Učeníci si hovorili medzi sebou: „Vari mu niekto priniesol jesť?“ Ježiš im povedal: „Mojím pokrmom je plniť vôľu toho, ktorý ma poslal a dokonať jeho dielo. Nevravíte aj vy: „Ešte štyri mesiace a bude žatva?’ Hľa, hovorím vám: Zdvihnite oči a pozrite sa na polia, že sú už biele na žatvu! Žnec už dostáva odmenu a zbiera úrodu pre večný život, aby sa spoločne tešili aj rozsievač aj žnec. Tu sa potvrdzuje príslovie: Jeden rozsieva a druhý žne. Ja som vás, poslal žať to, na čom ste nepracovali. Pracovali iní a vy, ste vstúpili do ich práce.“

**kvízové otázky a odpovede**

**1. Vyber správnu odpoveď**

**Keď Ježiš opustil Judeu a odišiel do Galiley, musel prejsť cez:**

**A/ Samáriu, Jn 4,4**

B/ Idumeu

C/ Feníciu

**Ježiš sa cestou z Judey do Galiley zastavil v meste:**

A/ Sichem

**B/ Sychar, Jn 4,5 + pozn. k Jn 4,5-6**

**C/ Askar, Jn 4,5 + pozn. k Jn 4,5-6**

**Ježiš v rozhovore so Samaritánkou hovorí o „živej vode“. Tým myslí vodu:**

A/ pramenitú

B/ prírodnú

**C/ vodu večného života, pozn. k Jn 4, 10**

**Aký bol výsledok Ježišovho pobytu medzi Samaritánmi?**

**A/ mnohí uverili v neho, Jn 4,39**

B/ prosili ho, aby od nich odišiel

C/ vysmiali ho

**Ježiš zo Samárie odišiel do:**

A/ Jeruzalema

**B/ Galiley, Jn 4,43**

C/ končín Týru a Sidonu

**Kráľovský úradník, ktorý mal v Kafarnaume chorého syna, sa stretol s Ježišom v:**

A/ Kafarnaume

**B/ Káne Galilejskej, Jn 4,46**

C/ Jeruzaleme

**Ježiš v Galiley uzdravil:**

A/ syna stotníka

**B/ syna kráľovského úradníka, Jn 4,49**

C/ slepého Bartimea

**Odpovedz na otázky:**

Čo znamená „voda večného života“? **Voda večného života, čiže posväcujúca milosť, dar Ducha Svätého. Jn 4, 10 pozn.**

Koho má Ježiš na mysli „žnec“ a „rozsievač“? **Ženci sú apoštoli, rozsievači ich predchodcovia - proroci. Úlohu rozsievača plnili starozákonní proroci, ktorí predpovedali Kristov príchod a potom Kristus. V jeho diele budú pokračovať apoštoli a ich nástupcovia. Jn 4, 36 + pozn. k Jn 4,36**

**2. Označ nesprávne tvrdenia**

**Samária**

- stredná provincia Palestíny,

- **severná provincia Palestíny,**

- nazýva sa tak podľa pôvodného hlavného mesta Samárie,

- obývali ju Samaritáni, ľud pochádzajúci z rozličných plemien a národov,

- usadil ich tam asýrsky kráľ,

- usadil ich tam Sargon II. a jeho nástupcovia.

**pozn. k Jn 3,4**

**Samaritáni**

- prijali čiastočne židovské náboženstvo,

- zachovali si aj veľa pohanských povier a zvykov,

- **prijali židovské náboženstvo a verne ho zachovávali,**

- na vrchu Garizim (neďaleko Sichemu - dnešného Nablusu) vystavili si vlastnú svätyňu,

- pre svoj miešaný, "nečistý" pôvod a polopohanské náboženstvo boli tŕňom v očiach Židov,

**- Židia s nimi obchodovali a udržiavali dobré vzťahy.**

**pozn. k Jn 3,4**

**3. Doplň čísla**

Samaritáni boli postupne usádzaní v Samárii po r. ….. pred Kr. **r. 720 pred Kr; pozn. k Jn 3,4**

Samaritáni si na vrchu Garizim vystavili svätyňu okolo roku ….. pred Kr. **r. 400 pred Kr; pozn. k Jn 3,4**

Koľko mužov mala Samaritánka, s ktorou sa Ježiš rozprával pri studni? **5+1 spolu** **6; Jn 4,18**

Židovské príslovie: „Ešte ….. mesiace a bude žatva“ **4; Jn 4,35**

Ježiš zostal v Samárii …. dni. **dva**; **Jn 4,40**

Koľko hodín bolo, keď Ježiš uzdravil syna kráľovského úradníka v Kafarnaume? **jedna popoludní; Jn 4,52**

Uzdravenie syna kráľovského úradníka bolo už ……… znamenie, ktoré urobil Ježiš, keď prišiel z Judey do Galiley. **druhé; Jn 4,54**